Jong SA'ner vermis ná djihadiste Palma inval | Maroela Media
Jong SA'ner vermis ná djihadiste Palma inval
'n Jong man van Suid-Afrika word vermis in Mosambiek nadat ekstremiste Woensdag die dorp Palma in die noorde van Mosambiek binnegeval het.
Maroela Media het vroeër berig sowat 200 buitelanders, onder wie Suid-Afrikaners, kruip in 'n hotel in dié dorp weg nadat djihadiste Palma Woensdag binnegeval het. Een van die Suid-Afrikaners is dood toe hy saam met vyf ander buitelanders probeer vlug het. 'n Helikopter probeer tans die groep in die hotel bereik, terwyl djihadiste nader aan die Amarula Palma-hotel beweeg.
Intussen is die Facebook-groep Bringfrancoishome gestig in 'n poging om die 21-jarige Francois van Niekerk uit Mosambiek terug te bring. Hy werk vir sy pa se sakeonderneming in Mosambiek. "Op die 24ste Maart was daar 'n terroriste-aanval in Mosambiek en ons het nog nie sedertdien van hom gehoor nie. Bid asseblief saam met ons dat hy veilig terugkom," lees 'n inskrywing deur die familie op die Facebookblad.
'n Plasing op die blad om 11:00 Saterdag lui: "Helikopters is op pad na Palma. Bid asseblief dat hy (Francois) homself sigbaar sal maak vir die helikopters wanneer hulle in die area kom. Daar is geen manier waarop ons hom kan kontak of 'n boodskap by hom kan uitkry nie. Dis als in God se hande. Bid asseblief dat hy sal weet wat om te doen."
Een van die werkers vir 'n aardgasaanleg in die omgewing van Palma het aan AFP gesê 'n helikopter het Vrydagaand probeer om van die mense in die hotel te bereik, maar was onsuksesvol. Die meeste van die buitelanders wat hier gevange is, is werksaam by dié perseel. 'n Plasing om 13:27 lui dat die helikopters wel geland het en in die gebied gesoek het waar Francois moes wees, maar niks gekry nie.
Maroela Media het die departement van internasionale betrekkinge en samewerking gevra vir inligting oor pogings deur die regering om gestrande Suid-Afrikaners terug te kry en wag nog op terugvoer.
Geen inentings vir medici in weermag
60-jarige op plaas in Oos-Kaap aangeval
Hoop net ons regering skrik betyds wakker om ons mense uit Mosambiek te red. As dit teen dieselfde tempo gaan as ons Covid-19 inentings, is ek bevrees …
My gooiste is daat niemand wat ISIS in Mozambique kan stop nie? Net 'n hop, skip en jump, dan is hulle in Suid Afrika, of moet daar eers 'n Suid Afrikaner se kop om tv af gekap word voordat iemand optree?
Ek mag dalk pessimisties wees maar ek glo hy is ontvoer en dit is gedoen om S Auit te lok on toe te tree tot die konflik in Mozambique.Die moslems is ons nie goedgesind nie.
Klomp ander bronne rapporteer baie slegte nuus. Mosambiekse weermag het gevlug en burgelikkes op hulle eie gelos. Die Hotel is oorgeneem en daar is baie sterftes van burgelikkes. Daar was ook n konvooi burgelikkes wat in voertuie probeer vlug het en in n hinderlaag gery het. Daar is defnitief Suid Afrikaners onder die wat gesterf het
'n Paar warm klappe gaan nie meer betyds wees nie.
TYD VIR WAKKER SKRIK IS VERBY!!!
Die arme jong man het nie ondersteuning van die SA regering nie.
Ek bid dat ons Here 'n wonderwerk redding vir jong Fransois bewerk. Dit vra en in die Naam van Jesus Christus. Amen